

**2016 m. spalio 18 d.**

**pradedame**

**7 intelektų ugdymo programą,**

**skirtą 5-12 mėnesių mažyliams ir jų tėveliams**

**Trumpai apie programą:**

Autorinė „Mažųjų valdų“ programa apima visų mažylio intelektų ir kompetencijų lavinimą. Keturis mėnesius trunkančioje programoje susipažinsite su teoriniais ankstyvojo vaikų ugdymo pagrindais ir mažų vaikų ugdymo principais. Programos tikslas – suteikti tėvams visas reikiamas žinias apie tai, kaip mokyti mažylį namuose, nes būtent tėvai yra pagrindiniai vaikelio mokytojai. Šioje programoje rasite tai, kas yra būtina pilnaverčiam ir sparčiam mažylio vystymuisi.

7 intelektų ugdymo programa tai 16 savaičių nenutrūkstamo darbo, kuris apima pokalbius svarbiomis teorinėmis temomis,  multisensorines žaidimų sesijas ir kas savaitę vis kitus užduočių namuose lapus, kurie padės kokybiškai ir efektyviai užsiimti su vaikais laisvalaikiu.

Minimalus šios programos uždavinys – suteikti Jums ir Jūsų mažyliui daug džiugių akimirkų ir įdomaus bei kokybiško laiko drauge. Pakankamai atkaklūs tėvai pamatys kaip skleidžiasi neeiliniai jų vaikų gebėjimai. Juk genijais – tampama! ☺

7 žmogaus intelektai pagal Hovardą Gardnerį: 1. Verbalinis intelektas. 2. Loginis – matematinis intelektas. 3. Erdvinis – vizualinis intelektas. 4. Muzikinis – ritminis intelektas. 5. Kūno kinestetinis intelektas. 6. Tarpasmeninių santykių (bendravimo) intelektas. 7. Vidinis-asmenybinis intelektas.

**http://www.mažųjų-valdos.lt/wp/ankstyvasis-ugdymas-7-intelektu-lavinimo-programa/**